b'\n_START_ARTICLE_\nAnik Bissonnette\n_START_PARAGRAPH_\nAnik Bissonnette OC CQ (s. 9. helmikuuta 1962 Montreal) on kanadalainen balettitanssija. H\xc3\xa4n tuli laajalti tunnetuksi esiintymisist\xc3\xa4\xc3\xa4n Louis Robitaillen kanssa. Vuosina 1989\xe2\x80\x932007 h\xc3\xa4n toimi Les Grands Ballets Canadiensin ensitanssijana, ja vuosina 1983\xe2\x80\x932006 h\xc3\xa4n esiintyi vuosittain Montrealin Gala des \xc3\x89toilesissa (T\xc3\xa4htigaala)._NEWLINE_Bissonnette toimi Festival des Arts de Saint-Sauveurin taiteellisena johtajana vuosina 2004\xe2\x80\x9314, ja vuonna 2010 h\xc3\xa4nest\xc3\xa4 tuli Montrealin nykybalettikorkeakoulun taiteellinen johtaja. H\xc3\xa4n on saanut monia tunnustuksia, kuten Kanadan ritarikunnan upseerin ja Qu\xc3\xa9becin kansallisen ritarikunnan ritarin arvot sek\xc3\xa4 Denis Pelletier -palkinnon ja Kenraalikuvern\xc3\xb6\xc3\xb6rin esitt\xc3\xa4vien taiteiden palkinnon elinik\xc3\xa4isist\xc3\xa4 saavutuksista._NEWLINE_Bissonnette oli tanssikumppaninsa Louis Robitaillen kanssa my\xc3\xb6s naimisissa vuosina 1986\xe2\x80\x932001. Pari saavutti menestyst\xc3\xa4 etenkin tulkinnoillaan baleteista, joissa esiintyy kansanomaisia teemoja; n\xc3\xa4iden joukossa on Rose Latulippe.'